Polisiekonstabel verdwyn spoorloos | Maroela Media
Baswabile Mildred Silowe (Foto verskaf)
Die polisie in Mpumalanga stel ondersoek in ná konst. Baswabile Mildred Silowe (26), van Lydenburg-polisie, spoorloos verdwyn het.
Brig. Leonard Hlathi, woordvoerder van die polisie, het gesê Silowe se familie het haar Sondagaand as vermis aangemeld.
"Konst. Silowe, wat in Boiketlo Village in Bosbokrand bly, is gistermiddag met openbare vervoer weg om na Lydenburg terug te keer. Sy sou by Bosbokrand-winkelsentrum 'n tweede taxi na Lydenburg haal, maar 'n onbekende man het vir haar 'n rygeleentheid aangebied. Sy het dadelik haar sussie laat weet."
'n Paar oomblikke later het haar suster teruggeskakel, en 'n paar keer probeer, maar sy kon nie weer Baswabile in die hande kry nie.
"Sy het ook konst. Silowe se kamermaat gekontak wat bevestig het dat sy nog nie terug is nie. Die suster was baie besorg ná talle pogings om haar te kontak onsuksesvol was. Sy het dadelik die saak by die polisie aangemeld."
Silowe het 'n blou denim, swart en wit T-hemp en pienk sandale aangehad.
Enigiemand met inligting word versoek om ao Nicol Setwane te kontak by 072 906 8621.
Doen navraag by die regering wat 19000.00 gevangenisse vrylaat en taxis war 110.00% vol is nie. Hoop sy word veilig gevind.. Ons gebede word aan julle oor gedra
Die land of wereld van ons. Dat mens niemand kan vertrou nie.
Die 'weldoener' het sekerlik haar al dopgehou en besef sy is 'n polisie beampte. Die meeste skelms is agter polisielede se dienswapens aan. Ongelukkig beteken 'n lewe niks in Saint. Nelson Mandela se nalatenskap.